# Ananda Samarakone

### Wikipedia

Ananda Samarakone (13. tammikuuta 1911 – 5. huhtikuuta 1962) oli srilankalainen säveltäjä, joka sävelsi muun muassa Sri Lankan kansallislaulun, Sri Lanka Mathan.

Samarakonen ristimänimi oli George Wilfred Alwis. Hän syntyi kristilliseen perheeseen Sri Lankalla vuonna 1911. Vuonna 1936 hän siirtyi Intiaan opiskelemaan taidetta. Intiassa hän aloitti myös musiikin opiskelun. Opiskeltuaan kuusi kuukautta hän palasi Sri Lankalle ja muutti nimensä Ananda Samarakoneksi.

Samarakone aloitti säveltämisen Sri Lankalla. Hänen varhaisimpiin teoksiinsa kuuluu muun muassa laulu Endada Menike vuodelta 1940. Endada Meniken saavuttaman suosion siivittämänä Samarakone sävelsi 1940-luvun alkupuolella kymmeniä uusia lauluja. Tätä pidetään Samarakonen aktiivisimpana luomiskautena. Vuonna 1940 Samarakone sävelsi Sri Lanka Mathan, joka valittiin Sri Lankan kansallislauluksi vuonna 1951.

Vuonna 1945 Samarakonen ainoa poika kuoli viiden vuoden iässä. Tämän jälkeen Samarakone muutti Intiaan ja omistautui taidemaalaukselle. Vuonna 1951 Samarakone palasi Sri Lankaan. Hän teki vuonna 1962 itsemurhan ottamalla yliannostuksen unilääkkeitä.

Haettu osoitteesta http://fi.wikipedia.org../../../a/n/a/Ananda_Samarakone_cdb2.html

Luokat: Srilankalaiset säveltäjät | Kansallislaulujen säveltäjät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- தமிழ்